CELEX: C2006/224/41
Language: lt
Date: 2006-09-16 00:00:00
Title: Byla C-281/06 2006 m. birželio 28 d. Bundesfinanzhof (Vokietija) pateiktas prašymas priimti prejudicinį sprendimą byloje Hans-Dieter ir Hedwig Jundt prieš Finanzamt Offenburg

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/22
            
         2006 m. birželio 28 d.Bundesfinanzhof (Vokietija) pateiktas prašymas priimti prejudicinį sprendimą byloje Hans-Dieter ir Hedwig Jundt prieš Finanzamt Offenburg
   
   (Byla C-281/06)
   (2006/C 224/41)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesfinanzhof
   Šalys pagrindinėje byloje
   
      Ieškovė: Hans-Dieter ir Hedwig Jundt
   Atsakovė: Finanzamt Offenburg
   Prejudiciniai klausimai
   
               1.
            
            
               Ar senosios redakcijos Europos bendrijos steigimo sutarties 59 straipsnis (dabar naujosios redakcijos Europos bendrijos steigimo sutarties 49 straipsnis) turi būti aiškinamas taip, kad į jo apsaugos sritį patenka ir antraeilė veikla, pavyzdžiui, dėstytojo darbas viešajame juridiniame asmenyje (universitete) ar jo pavedimu, kai už tokią veiklą kaip veiklą kvazi-visuomeniniais pagrindais yra mokamas tik išlaidų atlyginimas?
            
         
               2.
            
            
               Jei į pirmąjį klausimą atsakymas būtų teigiamas: ar laisvės teikti paslaugas apribojimas, kurį sudaro tai, kad atlyginimui taikomos palankios mokestinės sąlygos tik tuo atveju, jei jį moka vidaus viešieji juridiniai asmenys (čia: Einkommensteuergesetz (toliau — Pajamų mokesčio įstatymas) 3 straipsnio 26 punktas), pateisinamas tuo, kad nacionalinė mokesčio lengvata yra leidžiama tik vykdant veiklą vidaus viešojo juridinio asmens naudai?
            
         
               3.
            
            
               Jei atsakymas į antrąjį klausimą būtų neigiamas: ar senosios redakcijos Europos bendrijos steigimo sutarties 126 straipsnis (dabar naujosios redakcijos Europos bendrijos steigimo sutarties 149 straipsnis) turi būti aiškinamas taip, kad mokesčių teisės nuostata, kurios pagalba yra organizuojama ir formuojama švietimo sistema (kaip čia Pajamų mokesčio įstatymo 3 straipsnio 26 punktas) yra teisėta, atsižvelgiant į šiuo atžvilgiu tebeegzistuojančią valstybių narių atsakomybę?